Idris Deby ya kori Janar din sojan kasar
Wallafawa ranar: 12/06/2020 - 08:56
Shugaban Chadi Idriss Deby Itno sanye da kakin soji a fagen-daga da Boko Haram prnigeria
Gwamnatin Kasar chadi ta kori daya daga cikin Janar Janar na sojin kasar, Ahmat Koussou Moursal bayan ya rubuta wasika yana sukar shugaban kasa Idris Deby.
Sanarwar gwamnatin kasar yace Janar Moursal ba zai karbi ko sisin kwabo ba a matsayin kudin ritaya ko sallama daga aiki bayan ya kwashe shekaru da dama yana yiwa kasar aiki.
Janar Moursal ya zargi shugaba Deby ne da kauda kan sa daga tsoffin abokan aikin sa dake Guera da kuma kin biyan diyya ga mutanen da tsohon shugaban kasa Hissene Habre yaci zarafin su.
'Yan adawa a kasar Chadi dai na zargin shugaban Idris Deby Itno, da ya karbi mulki ta hanyar tawaye da neman dawwama kan madufun iko ta hanyar kawar da duk abin da ka zama barazana ga mukaminsa.
Kungiyoyin tawaye na kokarin sun kawar da shi kamar yadda aka saba a siyasar kasar, to sai dai Deby na samun goyon bayan Faransa dake kara shi.
Ko watan Fabarairun 2019, sai dai jiragen yakin Faransa suka ragargaza wata katafariyar tawagar mayakan ‘yan tawaye da suka yi yunkuri ketara kan iyakar kasar ta Chadi daga Libya.
Shugaba Deby da kansa ya bayyana haka yayin jagorantar taron majalisar zartaswar kasar, inda ya ce ba a samu hasarar ran ko da sojan kasar guda ba, da ke taimakawa dakarun na Faransa.
Gwamnatin Chadi za ta killace daukacin birnin N’Djamena
Chadi-Angola
Chadi na amfani da shanu wajen biyan bashin Daloli da ta ci